Të rinj të jashtëzakonshëm
Disa adoleshentë zgjedhin mënyra unike se si të japin kontributin e tyre në botë
Ndërsa shumica e adoleshentëve në Shtetet e Bashkuara e kalojnë kohën mes shkollës, shtëpisë dhe miqve, disa të tjerë kanë zgjedhur një jetë ndryshe. Ata kanë gjetur mënyra origjinale për të dhënë kontributin e tyre në botë. Elizabeth Lee e Zërit të Amerikës takoi tre prej tyre në Los Anxheles, ku të rinjtë u mblodhën kohët e fundit për të diskutuar për punën e tyre dhe për gjërat që i bëjnë unikë. Winter Vinecki është vetëm 15 vjeçe, por ka arritur më shumë se shumica e njerëzve në jetë. Babai i Winter Vineckit u diagnostikua me një formë të rrallë dhe të rëndë kanceri të prostatës, kur ajo ishte nëntë vjeç. Ai vdiq 10 muaj më vonë. Përmes nismës ‘Skuadra Winter’ dhe mediave sociale, Winter Vinecki ka mbledhur rreth 500 mijë dollarë fonde. Ajo gjithashtu e ka përhapur fushatën e saj të ndërgjegjësimit për kancerin e prostatës në të gjithë botën, që nga Kenia.... në Mongoli, përmes maratonave të saj në të shtatë kontinentet... por edhe në SHBA, me anë të fjalimeve si ky në Konferencën Globale të Institutit Milken. Ajo ishte një nga disa të rinjtë e panelit, të cilët bëjnë një jetë të jashtëzakonshme. Një tjetër panelist, Jack Andraka, ka shpikur një sensor jo të kushtueshëm për kancerin pankreatik, ovarian dhe të mushkërive kur ishte 15 vjeç. Aktualisht ai po përgatit patentat për shpikjet e tij të fundit: pajisje jo të kushtueshme për cilësinë e ujit që ndihmojnë në zbulimin dhe filtrimin e metalave të rënda dhe pesticideve. Aktivistja gjashtëmbëdhjetë-vjeçare për të rinjtë Mary-Pat Hector vuri re një problem në komunitetin e saj. Ajo thotë se një numër tepër i madh të rinjsh vdesin nga dhuna me armë. Ajo u bë drejtoreshë kombëtare e të rinjve për Rrjetin e Veprimit Kombëtar, një nga organizatat më të mëdha e të drejtave civile në SHBA. Ajo filloi gjithashtu një fushatë që edukon të rinjtë për çështjen e dhunës me armë. Mary-Pat Hector, Jack Andraka dhe Winter Vinecki thonë se kombinimi i mbështetjes nga prindërit, internetit dhe mediave sociale i ka ndihmuar të kenë sukses; por gjëja më e rëndësishme, thonë ata, vjen nga vetë personi. thotë Winter Vinecki. shton Jack Andraka. Ata thonë se me këtë lloj të menduari, gjithçka është e mundur.